Dora Justiniano de la Rocha

Dora Justiniano Callau de la Rocha (Trinidad, 1925 – La Paz, 2016ko apirilaren 23a) boliviar hizkuntzalari, irakasle eta poeta izan zen.

 Bizitza 
Justiniano de la Rocha 1925ean jaio zen Beni departamenduko Trinidad hirian. Sucreko Irakasleen Eskola Nazionalean ikasi zuen, 1946an graduatuz. Handik gutxira La Pazera joan zen bizitzera, eta bere ibilbide profesional gehiena bertan eman zuen. Graduondoko ikasketak Mexikon egin zituen.

1970eko hamarkadaren amaieran, La Pazen, Martha James Hardman hizkuntzalariak zuzendutako mintegi batean parte hartu zuen. Mintegi horrek hizkuntzen kontaktu fenomenoekiko interesa piztu zion, eta kitxua eta aimara bezalako hizkuntza indigenen ikerketa propioa egitera eraman zuen.

1975ean, Boliviako Oinarrizko Hezkuntza Bizkortuaren buru nazional gisa aritu zen.

1981az geroztik,  Latinoamerikako Hizkuntzalaritza eta Filologia Elkarteko kide aktiboa izan zen, eta elkartearen Boliviako eta Ekuadorko eskualdeko ordezkari gisa aritu zen behin baino gehiagotan. Poeta gisa, Peru eta Boliviako Poeta eta Idazleen Konfederazioko, Boliviako Idazleen Elkarteko eta Hispaniar Kulturaren Emakumeen Zirkuluko kide ere izan zen.

2016ko apirilaren 23an hil zen La Pazen.

 Sariak 
1991n, Boliviako Hezkuntzaren Ordena Handia eman zioten haurren hezkuntzan egin zuen ekarpenengatik. Bere idazlanengatik Chachapuma de oro saria eta Kultura Merezimenduaren Domina jaso zituen, besteak beste.

 Lan hautatuak 

 Poesia 

 Poemas escolares (1961)
 La coca (1995)
 Mi poemario de lectura (1995)
 Homenaje a Federico García Lorca (1998)
 Sentimientos: Poemas (2002)

 Hizkuntzalaritza 

 Apuntes sobre las lenguas nativas en el dialecto español de Bolivia (monografia, 1984)
 Vocabulario vernacular en la literatura boliviana (artikulua, 1986)
 Apuntes semánticos en el español de Bolivia bajo la influencia de lenguas vernáculas (artikulua, 1988)
 La lengua española y las lenguas vernáculares de Bolivia (artikulua, 1991)

 Erreferentziak 

 Kanpo estekak 

Kategoria:Emakume hizkuntzalariak
Kategoria:Boliviako idazleak
Kategoria:Gaztelaniazko idazleak
Kategoria:Emakume poetak
Kategoria:XX. mendeko emakume idazleak
Kategoria:XXI. mendeko emakume idazleak
Kategoria:Emakume irakasleak